ml ml ml ml en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml en ml ml ml ml ml fr ml ml ml ml ml fr ml ml ml ml ml fr ml ml ml ml ml en ml ml ml ml ml en ml ml ml ml ml de ml ml ml ml ml it ml ml ml de ml ml ml en ml ml ml ml ml ml ml fr ml ml ml ml ml fr ml ml ml ml ml ml ml en en ml en en en ml ml en en en ml ml ml ml ml ml ml ml ml en ml ml en cs en it ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml cs en it ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en kn en zh ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml de en fr hi id it mr sv ta te ml ml ml ml ml ml ml ml ml ml
(ഉമ്മൻചാണ്ടി‍ എന്ന താളിൽ നിന്നും തിരിച്ചുവിട്ടതു പ്രകാരം)
Jump to navigation Jump to search
ഓഗസ്റ്റ് 31, 2004 – മേയ് 18, 2006
ഡിസംബർ 28 1981 – മാർച്ച് 17 1982
ഏപ്രിൽ 11 1977 – ഒക്ടോബർ 27 1978
(1943-10-31) ഒക്ടോബർ 31, 1943  (78 വയസ്സ്)
As of ഓഗസ്റ്റ് 27, 2020
ഏറ്റവും കൂടുതൽ ദിവസം നിയമസഭ സാമാജികനായ[1][2] കേരളത്തിന്റെ മുൻ മുഖ്യമന്ത്രിയും മുതിർന്ന ഇന്ത്യൻ നാഷണൽ കോൺഗ്രസ് നേതാക്കളിൽ ഒരാളുമാണ് ഉമ്മൻ ചാണ്ടി (ജനനം:31 ഒക്ടോബർ,1943).[3][4] 2020-ൽ നിയമസഭ അംഗമായി 50 വർഷം പിന്നിട്ട ഉമ്മൻ ചാണ്ടി 2004-2006, 2011–2016 എന്നീ വർഷങ്ങളിൽ രണ്ട് തവണയായി ഏഴ് വർഷക്കാലം കേരള മുഖ്യമന്ത്രിയായിരുന്നു.[5] തൊഴിൽവകുപ്പ് മന്ത്രി (1977-1978), ആഭ്യന്തരവകുപ്പ് മന്ത്രി (1982), ധനകാര്യവകുപ്പ് മന്ത്രി (1991–1994), പ്രതിപക്ഷ നേതാവ് (2006–2011)[6] എന്നീ നിലകളിലും പ്രവർത്തിച്ചിട്ടുണ്ട്. 1970 മുതൽ 2021 വരെ പുതുപ്പള്ളിയിൽ നിന്നു തുടർച്ചയായി പന്ത്രണ്ട് തവണ കേരള നിയമസഭാംഗമായി തിരഞ്ഞെടുക്കപ്പെട്ടു. നിലവിൽ കോൺഗ്രസ് പ്രവർത്തക സമിതി അംഗവും[7] ആന്ധ്രാപ്രദേശിന്റെ ചുമതലയുള്ള അഖിലേന്ത്യ കോൺഗ്രസ് ജനറൽ സെക്രട്ടറിയുമാണ്.
1943 ഒക്ടോബർ 31ന് പുതുപ്പള്ളി കരോട്ട് വള്ളക്കാലിൽ കെ.ഒ. ചാണ്ടിയുടെയും ബേബി ചാണ്ടിയുടെയും മകനായി കോട്ടയം ജില്ലയിലെ കുമരകത്ത് ജനനം. പുതുപ്പള്ളി സെന്റ് ജോർജ്ജ് ഹൈസ്കൂളിലെ വിദ്യാഭ്യാസത്തിന് ശേഷം കോട്ടയം സി.എം.എസ്. കോളേജ്, ചങ്ങനാശ്ശേരി എസ്.ബി. കോളേജ് എന്നിവിടങ്ങളിൽ പഠനം നടത്തി ബി.എ ബിരുദം നേടി. എറണാകുളം ലോ കോളേജിൽ നിന്ന് നിയമ ബിരുദവും സമ്പാദിച്ചു.
മികച്ച സംഘാടകനും നേതാവുമാണ് ഉമ്മൻ ചാണ്ടി. പ്രശ്നങ്ങളിൽ അതിവേഗം തീർപ്പുണ്ടാക്കുക എന്നത് അദ്ദേഹത്തിൻ്റെ രീതിയാണ്.[8]
സ്കൂളിൽ പഠിക്കുമ്പോഴെ കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യുവിലൂടെയാണ് രാഷ്ട്രീയത്തിൽ എത്തിയത്. പുതുപ്പള്ളി സെൻ്റ് ജോർജ് ഹൈസ്കൂളിലെ കെ.എസ്.യു യൂണിറ്റ് പ്രസിഡൻറ് മുതൽ കേരളത്തിൻ്റെ മുഖ്യമന്ത്രി സ്ഥാനം വരെ എത്തി നിൽക്കുന്നതാണ് ഉമ്മൻ ചാണ്ടിയുടെ രാഷ്ട്രീയ ജീവിതം. കേരള ബാലജനസഖ്യം സംസ്ഥാന പ്രസിഡൻ്റായും പ്രവർത്തിച്ചു. പിന്നീട് കെ.എസ്.യു, യൂത്ത് കോൺഗ്രസ് സംഘടനകളുടെ സംസ്ഥാന പ്രസിഡൻറായി തുടർന്ന് എ.ഐ.സി.സി അംഗമായി.
1970 മുതൽ 51 വർഷമായി പുതുപ്പള്ളിയിൽ നിന്ന് നിയമസഭ അംഗമായി തുടരുന്ന ഉമ്മൻ ചാണ്ടിയുടെ ആദ്യ മത്സരം 1970-ൽ പുതുപ്പള്ളി നിയോജക മണ്ഡലത്തിൽ നിന്നായിരുന്നു. സി.പി.എം എം.എൽ.എ യായിരുന്ന ഇ.എം. ജോർജിനെ ഏഴായിരത്തിൽ പരം വോട്ടിന് പരാജയപ്പെടുത്തി ആദ്യമായി നിയമസഭ അംഗമായി തിരഞ്ഞെടുക്കപ്പെട്ടു. പിന്നീട് നടന്ന എല്ലാ നിയമസഭ തിരഞ്ഞെടുപ്പുകളിലും (1977, 1980, 1982, 1987, 1991, 1996, 2001, 2006, 2011, 2016, 2021) അദ്ദേഹം പുതുപ്പള്ളിയിൽ നിന്ന് നിയമസഭയിലെത്തി.[9]
1977-ൽ കെ. കരുണാകരൻ മന്ത്രിസഭയിലും 1978-ൽ എ.കെ. ആൻറണി മന്ത്രിസഭയിലും അദ്ദേഹം തൊഴിൽ വകുപ്പ് മന്ത്രിയായി. 1981-1982 കാലഘട്ടത്തിൽ കരുണാകരൻ മന്ത്രിസഭയിൽ ആഭ്യന്തര വകുപ്പ് മന്ത്രിയായിരുന്നു. 1991-1995 ലെ കരുണാകരൻ മന്ത്രിസഭയിൽ ധനകാര്യം വകുപ്പ് മന്ത്രിയായി.
1980-കളിൽ കേരളത്തിലെ കോൺഗ്രസ് പാർട്ടിയിൽ ആൻറണി വിഭാഗം (എ) ഗ്രൂപ്പ് രൂപീകരിച്ചപ്പോൾ ഉമ്മൻ ചാണ്ടി നിയമസഭകക്ഷി നേതാവായി. 1982-ൽ അദ്ദേഹം ഐക്യ ജനാധിപത്യ മുന്നണിയുടെ കൺവീനറായി. 2004-ൽ എ.കെ. ആൻ്റണി മുഖ്യമന്ത്രി പദം രാജി വയ്ച്ചപ്പോൾ ഉമ്മൻ ചാണ്ടി ആദ്യമായി കേരളത്തിൻ്റെ മുഖ്യമന്ത്രിയായി തിരഞ്ഞെടുക്കപ്പെട്ടു. 2006-ലെ നിയമസഭ തിരഞ്ഞെടുപ്പിൽ യു.ഡി.എഫ് തോൽക്കുന്നത് വരെ അദ്ദേഹം മുഖ്യമന്ത്രിയായി തുടർന്നു. വി.എസ്. അച്യുതാനന്ദൻ മുഖ്യമന്ത്രിയായിരുന്ന 2006-ലെ പന്ത്രണ്ടാം കേരള നിയമസഭയിൽ പ്രതിപക്ഷ നേതാവായിരുന്ന ഉമ്മൻചാണ്ടി പിന്നീട് 2011-ലെ നിയമസഭ തിരഞ്ഞെടുപ്പിൽ യു.ഡി.എഫ് ജയിച്ചപ്പോൾ വീണ്ടും മുഖ്യമന്ത്രിയായി തിരഞ്ഞെടുക്കപ്പെട്ടു. രണ്ട് എം.എൽ.എമാരുടെ മാത്രം പിന്തുണയോടെ അധികാരത്തിലേറിയ അദ്ദേഹം 2016-ൽ അഞ്ച് വർഷം കാലാവധി പൂർത്തിയാക്കി. [10]
കേരള സംസ്ഥാനത്തെ ഒരു മന്ത്രി എന്ന നിലയിൽ കേരളത്തിൻ്റെ വികസനത്തിൽ ഉമ്മൻ ചാണ്ടി വലിയ പങ്ക് വഹിച്ചിട്ടുണ്ട്. 1991-ൽ ധനകാര്യ വകുപ്പ് മന്ത്രിയായിരിക്കെ അവതരിപ്പിച്ച ബജറ്റ് കേരള വികസനത്തിലെ നാഴികക്കല്ലാണ്. പ്രീഡിഗ്രി വിദ്യാഭ്യാസം സർക്കാർ ചിലവിലാക്കിയതും ചെലവ് കുറഞ്ഞ രാജ്യാന്തര വിമാന സർവീസ് കേരളത്തിലെ എല്ലാ വിമാനതാവളങ്ങളിൽ നിന്നും ആരംഭിച്ചതും ഉമ്മൻ ചാണ്ടിയുടെ പരിഷ്കാരങ്ങളാണ്. വല്ലാർപാടം കണ്ടയ്നർ ടെർമിനലിൻ്റെ പണി തുടങ്ങാൻ കഴിഞ്ഞതും വിഴിഞ്ഞം തുറമുഖം യാഥാർത്ഥ്യമാക്കാനും കൊച്ചി മെട്രോ സർവീസ് ആരംഭിച്ചതും അദ്ദേഹത്തിൻ്റെ പ്രയത്നഫലം കൊണ്ടാണ്. കർഷക തൊഴിലാളി പെൻഷൻ, തൊഴിലില്ലായ്മ വേതനം തുടങ്ങിയ ക്ഷേമ പെൻഷനുകൾ എല്ലാ മാസവും നൽകാൻ തീരുമാനിച്ചതും അദ്ദേഹത്തിൻ്റെ സംഭാവനകളാണ്.
2006 ജനുവരിയിൽ സ്വിറ്റ്സർലണ്ടിലെ ദാവോസിൽ നടന്ന 35-മത് ലോക സാമ്പത്തിക ഫോറത്തിൽ പങ്കെടുത്ത് ഒരു റെക്കോർഡിനും അർഹനായി ചരിത്രത്തിൽ ആദ്യമായാണ് ഒരു കേരള മുഖ്യമന്ത്രി ഇതിൽ സംബന്ധിക്കുന്നത്.
1970-ലെ നിയമസഭാ തെരഞ്ഞെടുപ്പിൽ പുതുപ്പള്ളി മണ്ഡലത്തിൽ നിന്നും ഇടതുപക്ഷ മുന്നണി സ്ഥാനാർത്ഥി ആയിരുന്ന ഇ.എം.ജോർജിനെ 7258 വോട്ടിന് പരാജയപ്പെടുത്തിയാണ് ഉമ്മൻ ചാണ്ടി ആദ്യം കേരള നിയമസഭയിലെ അംഗമാകുന്നത്. പിന്നീട് 1977, 1980, 1982, 1987, 1991, 1996, 2001, 2006, 2011, 2016, 2021 വർഷങ്ങളിൽ നടന്ന തിരഞ്ഞെടുപ്പുകളിൽ പുതുപ്പള്ളിയിൽ നിന്നു തന്നെ ഉമ്മൻ ചാണ്ടി നിയമസഭയിലേക്ക് തെരഞ്ഞെടുക്കപ്പെട്ടു. 1977-ൽ കെ. കരുണാകരന്റെ നേതൃത്വത്തിലുള്ള മന്ത്രിസഭയിലും തുടർന്ന് എ.കെ. ആന്റണിയുടെ മന്ത്രിസഭയിലും തൊഴിൽ വകുപ്പ് മന്ത്രിയായിരുന്നു. തൊഴിലില്ലായ്മ വേതനം നടപ്പിലാക്കിയത് ഇദ്ദേഹത്തിന്റെ ഭരണ കാലത്താണ്.[11] 1981 ഡിസംബർ മുതൽ 1982 മാർച്ച് വരെ കരുണാകരൻ മന്ത്രിസഭയിൽ ആഭ്യന്തര മന്ത്രിയായിരുന്നു.
എൺപതുകളുടെ തുടക്കത്തിൽ കോൺഗ്രസിനുള്ളിൽ രൂപമെടുത്ത ആന്റണി വിഭാഗത്തിലെ പ്രബല നേതാക്കളിൽ ഒരാളായിരുന്നു ഉമ്മൻ ചാണ്ടി. രണ്ടു വർഷത്തോളം ആന്റണിക്കൊപ്പം ഔദ്യോഗിക കോൺഗ്രസ് നേതൃത്വം നൽകിയിരുന്ന മുന്നണി വിട്ട് പ്രവർത്തിച്ചു. 1982-ൽ ഇടതു മുന്നണി വിട്ട് എ.കെ. ആൻ്റണിക്കൊപ്പം കോൺഗ്രസിൽ മടങ്ങി എത്തിയ ഇദ്ദേഹം നിയമസഭാ കക്ഷി ഉപനേതാവായി. തുടർന്ന് കുറെ വർഷങ്ങൾ അദ്ദേഹം സംഘടനാ പ്രവർത്തനങ്ങളിൽ ശ്രദ്ധ കേന്ദ്രീകരിച്ചു. ഇക്കാലയളവിൽ ഇദ്ദേഹം യു.ഡി.എഫ്. കൺവീനറായും (1982-86) പ്രവർത്തിച്ചിട്ടുണ്ട്. 1991-ൽ കരുണാകരൻ മന്ത്രിസഭയിൽ ധനമന്ത്രിയായി. പാർട്ടിക്കുള്ളിൽ കരുണാകരൻ-ആന്റണി വിഭാഗങ്ങൾ തമ്മിലുള്ള ചേരി തിരിവ് ശക്തമായിരുന്ന ഒരു കാലഘട്ടമായിരുന്നു അത്. 1994-ൽ എം.എ .കുട്ടപ്പന് രാജ്യസഭാ സീറ്റ് നിഷേധിച്ചതിനെ തുടർന്നുണ്ടായ പ്രശ്നങ്ങളിൽ കരുണാകരനെ വെല്ലുവിളിച്ചു കൊണ്ട് ഉമ്മൻ ചാണ്ടി മന്ത്രിസ്ഥാനം രാജി വെച്ചു.[12]
2004-ൽ ആദ്യമായി മുഖ്യമന്ത്രിയായ ശേഷം ജനസമ്പർക്കം എന്ന ഒരു പരാതി പരിഹരണ മാർഗ്ഗം ഉമ്മൻ ചാണ്ടി നടപ്പിൽ വരുത്തി. ഓരോ സ്ഥലങ്ങളിൽ വിളിച്ചു ചേർക്കുന്ന പരിപാടിയിൽ മുഖ്യമന്ത്രിയായ ഉമ്മൻ ചാണ്ടി രാഷ്ട്രീയ ഭേദമെന്യെ ജനങ്ങളോട് നേരിട്ട് ഇടപെട്ട് അവരുടെ പ്രശ്നങ്ങൾക്ക് സ്ഥായിയായ പരിഹാരമാർഗ്ഗം ഉണ്ടാക്കുവാൻ ഇദ്ദേഹം അക്ഷീണം പരിശ്രമിച്ചു.[13] മുഖ്യമന്ത്രിയായിരുന്ന 2004-2006, 2011-2016 വർഷങ്ങളിൽ ജനസമ്പർക്ക പരിപാടി അദ്ദേഹം വിജയകരമായി നടപ്പിലാക്കി. [14] പ്രതിപക്ഷം ഇതിനെ രൂക്ഷമായി എതിർത്തു എങ്കിലും ജനസമ്പർക്ക പരിപാടിയിലൂടെ അദ്ദേഹം ജനകീയനായ മുഖ്യമന്ത്രിയായി സാധാരണക്കാരായ ജനങ്ങളുടെ മനസിൽ ഇടം നേടി. [15]
ദേശീയ ഉപഭോക്തൃ ദിനാഘോഷ ചടങ്ങിന്റെ ഉദ്ഘാടന പ്രഭാഷണം തിരുവനന്തപുരം, 24 ഡിസംബർ 2014
2001ൽ എ.കെ ആന്റണിയുടെ നേതൃത്വത്തിലുള്ള മന്ത്രിസഭ അധികാരത്തിലെത്തിയപ്പോൾ ഉമ്മൻ ചാണ്ടി വീണ്ടും യു.ഡി.എഫ് കൺവീനറായി ചുമതലയേറ്റു. മൂന്നു വർഷത്തിന് ശേഷം ലോകസഭാ തിരഞ്ഞെടുപ്പിലെ ദയനീയ പരാജയത്തിന്റെ ഉത്തരവാദിത്തം ഏറ്റെടുത്ത് എ.കെ. ആന്റണി രാജി വെച്ചു. തുടർന്ന് 2004 ഓഗസ്റ്റ് 31ന് ഉമ്മൻ ചാണ്ടി കേരള മുഖ്യമന്ത്രിയായി സ്ഥാനമേറ്റു. 2006 മേയ് വരെ ഈ പദവിയിൽ തുടർന്നു.[16] 2006-ലെ നിയമസഭാ തിരഞ്ഞെടുപ്പിൽ യു.ഡി.എഫ്. പരാജയപ്പെട്ടതിനെ തുടർന്ന് ഉമ്മൻ ചാണ്ടിയുടെ നേതൃത്വത്തിലുള്ള മന്ത്രിസഭ രാജി വെക്കുകയും വി.എസ്. അച്യുതാനന്ദന്റെ നേതൃത്വത്തിലുള്ള മന്ത്രിസഭ അധികാരമേൽക്കുകയും ചെയ്തു. 2006 മുതൽ 2011 വരെയുള്ള കാലഘട്ടത്തിൽ ഇദ്ദേഹം പ്രതിപക്ഷ നേതാവായി പ്രവർത്തിച്ചു. 2011ൽ ഏപ്രിലിൽ നടന്ന നിയമസഭാ തിരഞ്ഞെടുപ്പിൽ വീണ്ടും യു.ഡി.എഫിന് ഭൂരിപക്ഷം ലഭിക്കുകയും 2011 മേയ് 18നു് കേരളത്തിന്റെ ഇരുപത്തി ഒന്നാമത് മുഖ്യമന്ത്രിയായി ഉമ്മൻ ചാണ്ടി രണ്ടാം വട്ടം അധികാരമേൽക്കുകയും ചെയ്തു. പൊതു ഭരണത്തിന് പുറമേ ആഭ്യന്തരം, വിജിലൻസ്, ശാസ്ത്ര-സാങ്കേതികം, പരിതഃസ്ഥിതി തുടങ്ങിയ വകുപ്പുകളുടെ ചുമതലയും അദ്ദേഹം ഏറ്റെടുത്തിരുന്നു. എന്നാൽ പാമോയിൽ കേസിൽ ഉമ്മൻ ചാണ്ടിക്കെതിരെ വിജിലൻസ് അന്വേഷണം വേണമെന്ന കോടതി ഉത്തരവിട്ടതിനെ തുടർന്ന് 2011 ഓഗസ്റ്റ് 9ന് ഇദ്ദേഹം വിജിലൻസ് വകുപ്പിന്റെ ചുമതല തിരുവഞ്ചൂർ രാധാകൃഷ്ണന് കൈമാറി.[17]
2012 ഏപ്രിൽ 12ന് നടന്ന കോൺഗ്രസ് മന്ത്രിമാരുടെ വകുപ്പ് മാറ്റത്തെ തുടർന്ന് ആഭ്യന്തര വകുപ്പിന്റെ ചുമതല കൂടി ഇദ്ദേഹം തിരുവഞ്ചൂരിന് കൈമാറി. എന്നാൽ മന്ത്രിസഭയിലെ ഈ അഴിച്ചു പണി കോൺഗ്രസ് പാർട്ടിക്കുള്ളിൽ തന്നെ ചില പ്രതിഷേധ സ്വരങ്ങൾക്കിടയാക്കി .[18]
ഐക്യരാഷ്ട്ര സംഘടന ആഗോള തലത്തിൽ പബ്ലിക് സർവീസിനു നൽകുന്ന പുരസ്കാരം 2013ൽ മുഖ്യമന്ത്രിയായിരിക്കേ അദ്ദേഹത്തിന്റെ ഓഫീസിന് ലഭിച്ചു. മുഖ്യമന്ത്രിയുടെ ജനസമ്പർക്ക പരിപാടിക്കായിരുന്നു അവാർഡ്.[19] [20][21][22][23][24]
പ്രസ് സെക്രട്ടറിയായിരുന്ന പി.ടി.ചാക്കോ ഉമ്മൻ ചാണ്ടിയുടെ ജീവിതത്തിലെ രസകരമായ മുഹൂർത്തങ്ങളെ കോർത്തിണക്കിയെഴുതിയ പുസ്തകമാണ് "കുഞ്ഞൂഞ്ഞ് കഥകൾ - അല്പം കാര്യങ്ങളും". കാനറാ ബാങ്ക് ഉദ്യോഗസ്ഥയായിരുന്ന ആലപ്പുഴ കരുവാറ്റ സ്വദേശി മറിയാമ്മയാണ് ഉമ്മൻ ചാണ്ടിയുടെ ഭാര്യ. മറിയം, അച്ചു ഉമ്മൻ, ചാണ്ടി ഉമ്മൻ എന്നിവർ മക്കളാണ്.
2013 ജൂണിൽ സോളാർ പാനൽ അഴിമതിക്കേസിൽ ചാണ്ടിയുടെ പേഴ്‌സണൽ അസിസ്റ്റന്റിനെ അറസ്റ്റ് ചെയ്തിരുന്നു.[25] സോളാർ അഴിമതിക്കേസിൽ ഉയർന്ന ആരോപണങ്ങളും ലൈംഗിക ആരോപണവും ഉമ്മൻ ചാണ്ടിക്കെതിരെ ഉയർന്നിരുന്നു. എന്നാൽ സോളാർ കേസിലെ പരാതിക്കാരിയുടെ കത്തിൽ മുൻ മന്ത്രി ഗണേഷ് കുമാറിടപെട്ട് ഉമ്മൻചാണ്ടിയുടെ പേരെഴുതിച്ചേർത്തതാണെന്ന് കേരളാ കോൺഗ്രസ് ബി.യുടെ മുൻ നേതാവ് മനോജ് കുമാർ 2020 നവംബർ മാസം അവസാനം വെളിപ്പെടുത്തി. കേസുമായി ബന്ധപ്പെട്ട കൂടുതൽ സത്യങ്ങൾ ഇനിയും പുറത്ത് വരാനുണ്ടെന്ന് ഉമ്മൻ ചാണ്ടി പുതിയ വെളിപ്പെടുത്തലുകളോടു മാധ്യമങ്ങളിലൂടെ പ്രതികരിച്ചിരുന്നു.[26][27]
2020 - നിയമസഭയിൽ 50 വർഷം (പുതുപ്പള്ളി എം.എൽ.എ)
2006-2011 - പ്രതിപക്ഷ നേതാവ്
2004 -2006 - മുഖ്യമന്ത്രി
2001-2004 - യു.ഡി.എഫ്. കൺവീനർ
1991-1994 - ധനകാര്യവകുപ്പ് മന്ത്രി
1982-1986 - യു.ഡി.എഫ്. കൺവീനർ
1982 - ആഭ്യന്തരവകുപ്പ് മന്ത്രി
1977-1978 - തൊഴിൽ വകുപ്പ് മന്ത്രി
1970-മുതൽ - നിയമസഭാംഗം - പുതുപ്പള്ളി നിയമസഭാമണ്ഡലം
1969 - യൂത്ത് കോൺഗ്രസ് സംസ്ഥാന പ്രസിഡന്റ്
1967 - കെ.എസ്.യു സംസ്ഥാന പ്രസിഡന്റ്
1965 - കെ.എസ്.യു സംസ്ഥാന ജനറൽ സെക്രട്ടറി
1962-1963 കെ.എസ്.യു. കോട്ടയം ജില്ലാ സെക്രട്ടറി
↑ "ഏറ്റവും കൂടുതൽ കാലം നിയമസഭാ സാമാജികനായ വ്യക്തി; ഉമ്മൻചാണ്ടിക്ക് ആദരം | Thiruvananthapuram News | Oommen Chandy | UDF | തിരുവനന്തപുരം വാർത്തകൾ | ചുറ്റുവട്ടം | മലയാള മനോരമ ജില്ല വാർത്തകൾ | Thiruvananthapuram News | Trivandrum District News | Chuttuvattom | Malayala Manorama" https://www.manoramaonline.com/district-news/thiruvananthapuram/2022/08/04/trivandrum-legislative-assembly-honours-oommen-chandy.html
↑ "തുടർച്ചയായി 18,728 ദിവസം എംഎൽഎ; 12 തവണ ജയം: റെക്കോർഡിട്ട് ഉമ്മൻചാണ്ടി– Oommen Chandy | Kerala Assembly | Manorama News" https://www.manoramaonline.com/news/kerala/2022/08/02/oommen-chandy-record-holder-as-the-longest-serving-mla-in-kerala.html
↑ "സോളാർ അപകീർത്തി കേസ്; വി.എസ്സിന്റെ ഹർജിയിൽ സ്‌റ്റേ, 15 ലക്ഷം കെട്ടിവെക്കണമെന്ന് ഉപാധി | Malayalam News | Oommen Chandy | VS Achuthanandan | Solar case | Solar defamation case | Kerala News" https://www.mathrubhumi.com/mobile/news/kerala/thiruvananthapuram-district-court-stays-verdict-in-solar-defamation-case-filed-by-oommen-chandy-1.6447028
↑ "മാനനഷ്ട കേസ്: ‘വിഎസിന്റെ അപ്പീൽ അനുവദിക്കാൻ 15 ലക്ഷം കെട്ടിവയ്ക്കണം’ | Manorama Online" https://www.manoramaonline.com/news/latest-news/2022/02/14/thiruvananthapuram-district-court-stays-solar-case-compensation-verdict.html
↑ "Oommen Chandy's 70th Birthday Special".
↑ Krishnan, Anantha. "Kerala assembly elections 2011: UDF wins by narrow margin". The Times of India.
↑ "Central, state polity favours Congress, UDF: Oommen Chandy". The New Indian Express. ശേഖരിച്ചത് 2019-03-06.
↑ "'അതിവേഗം ബഹുദൂരം' അമരത്ത്". മംഗളം. മേയ് 16, 2011. Missing or empty |url= (help)
↑ "ഇനി ഉമ്മൻ ചാണ്ടി, മാതൃഭൂമി". മാതൃഭൂമി. മാതൃഭൂമി, 2011 മേയ് 16. മൂലതാളിൽ നിന്നും 2011-05-22-ന് ആർക്കൈവ് ചെയ്തത്. ശേഖരിച്ചത് ജൂൺ 7, 2011. Check date values in: |date= (help)
↑ "ഉമ്മൻചാണ്ടി വിജിലൻസിന്റെ ചുമതല ഒഴിഞ്ഞു". മാതൃഭൂമി. ഓഗസ്റ്റ് 9, 2011. മൂലതാളിൽ നിന്നും 2011-05-22-ന് ആർക്കൈവ് ചെയ്തത്. ശേഖരിച്ചത് ഓഗസ്റ്റ് 9, 2011.
↑ "മന്ത്രിസഭയിൽ വൻ അഴിച്ചുപണി, മുഖ്യമന്ത്രി ആഭ്യന്തരം ഒഴിഞ്ഞു". മാതൃഭൂമി. ഏപ്രിൽ 12, 2012. മൂലതാളിൽ നിന്നും 2012-04-17-ന് ആർക്കൈവ് ചെയ്തത്. ശേഖരിച്ചത് മേയ് 29, 2012.
↑ "യു.എൻ അവാർഡ് രാഷ്ട്രീയമായി ഉപയോഗപ്പെടുത്തുന്നതിൽ അതൃപ്തി". മാധ്യമം. 08/17/2013. ശേഖരിച്ചത് 08/17/2013. Check date values in: |accessdate= and |date= (help)
↑ "മുഖ്യമന്ത്രി ഉമ്മൻ ചാണ്ടിക്ക് ഐക്യരാഷ്ട്രസഭയുടെ പുരസ്കാരം". Asianet News. 22 മെയ് 2013. ശേഖരിച്ചത് 22 മെയ് 2013. Check date values in: |accessdate= and |date= (help)
↑ "Kerala CM Oommen Chandy gets UN public services award". firstpost. 22 മെയ് 2013. ശേഖരിച്ചത് 22 മെയ് 2013. Check date values in: |accessdate= and |date= (help)
↑ "Kerala Chief Minister Oommen Chandy bags UN award for 'mass contact programme'". economictimes. 22 മെയ് 2013. ശേഖരിച്ചത് 22 മെയ് 2013. Check date values in: |accessdate= and |date= (help)
↑ "United Nations Public Service Awards 2013". മൂലതാളിൽ നിന്നും 2012-06-01-ന് ആർക്കൈവ് ചെയ്തത്. ശേഖരിച്ചത് 2013-05-22.
↑ "2013 UNPSA Winners Category 1" (PDF). മൂലതാളിൽ (PDF) നിന്നും 2013-07-01-ന് ആർക്കൈവ് ചെയ്തത്. ശേഖരിച്ചത് 2013-05-22.
↑ "Solar panel scam: Tenny Joppan remanded to judicial custody", "The Hindu", June 29, 2013
↑ "'സോളാറിൽ ഇനിയും സത്യങ്ങൾ പുറത്ത് വരും, ആരേയും കുറ്റപ്പെടുത്താനില്ല', പ്രതികരിച്ച് ഉമ്മൻ ചാണ്ടി". ശേഖരിച്ചത് 3 ഡിസംബർ 2020.
↑ "സി.പി.എമ്മിന്റെ ഏറ്റവും വലിയ ആയുധം നുണ, ഉമ്മൻ ചാണ്ടിക്ക് അനുകൂലമായ വിധി താക്കീതാണെന്ന് കോൺഗ്രസ് | Kerala News | Solar Case | Congress | CPM Kerala | Oommen Chandy | K Sudhakaran" https://www.mathrubhumi.com/mobile/news/kerala/biggest-weapon-of-the-cpm-is-lying-which-the-congress-says-is-a-warning-1.6390461
കാലഘട്ടം: 2016 മേയ് 21 - 2021 മേയ് 3
പി. സദാശിവം (2014 സെപ്റ്റംബർ 5 - 2019 സെപ്റ്റംബർ 5) · ആരിഫ് മുഹമ്മദ് ഖാൻ (2019 സെപ്റ്റംബർ 6 - തുടരുന്നു)
പിണറായി വിജയൻ - മന്ത്രിസഭ
സി. രവീന്ദ്രനാഥ് · എ.കെ. ബാലൻ · കടകംപള്ളി സുരേന്ദ്രൻ · ടി.പി. രാമകൃഷ്ണൻ · ജെ. മെഴ്സിക്കുട്ടി അമ്മ · ഇ.പി. ജയരാജൻ · ജി. സുധാകരൻ · കെ.കെ. ശൈലജ · എ.സി. മൊയ്തീൻ · ടി.എം. തോമസ് ഐസക്ക് · കെ.ടി. ജലീൽ · ഇ. ചന്ദ്രശേഖരൻ · വി.എസ്. സുനിൽ കുമാർ · പി. തിലോത്തമൻ · കെ. രാജു · കെ. കൃഷ്ണൻകുട്ടി · എ.കെ. ശശീന്ദ്രൻ · രാമചന്ദ്രൻ കടന്നപ്പള്ളി · എം.എം. മണി · തോമസ് ചാണ്ടി · മാത്യു ടി. തോമസ്
പി.ബി. അബ്ദുൾ റസാക്ക് · എം.സി. കമറുദ്ദീൻ · എൻ.എ. നെല്ലിക്കുന്ന് · കെ. കുഞ്ഞിരാമൻ · ഇ. ചന്ദ്രശേഖരൻ · എം. രാജഗോപാലൻ · സി.കൃഷ്ണൻ · ടി.വി. രാജേഷ് · ജെയിംസ് മാത്യു · കെ.സി. ജോസഫ് · കെ.എം. ഷാജി · രാമചന്ദ്രൻ കടന്നപ്പള്ളി · പിണറായി വിജയൻ · എ.എൻ. ഷംസീർ · കെ.കെ. ശൈലജ · ഇ.പി. ജയരാജൻ · സണ്ണി ജോസഫ് · ഒ.ആർ. കേളു · ഐ.സി. ബാലകൃഷ്ണൻ · സി.കെ. ശശീന്ദ്രൻ · സി.കെ. നാണു · പാറക്കൽ അബ്ദുള്ള · ഇ.കെ. വിജയൻ · കെ. ദാസൻ · ടി.പി. രാമകൃഷ്ണൻ · പുരുഷൻ കടലുണ്ടി · എ.കെ. ശശീന്ദ്രൻ · എ. പ്രദീപ് കുമാർ · എം.കെ. മുനീർ · വി.കെ.സി. മമ്മദ് കോയ · പി.ടി.എ. റഹീം · കാരാട്ട് റസാക്ക് · ജോർജ് എം. തോമസ് · ടി.വി. ഇബ്രാഹിം · പി.കെ. ബഷീർ · പി.വി. അൻവർ · എ.പി. അനിൽകുമാർ · എം. ഉമ്മർ · മഞ്ഞളാംകുഴി അലി · ടി.എ. അഹമ്മദ് കബീർ · പി. ഉബൈദുല്ല · പി.കെ. കുഞ്ഞാലിക്കുട്ടി · കെ.എൻ.എ. ഖാദർ · അബ്ദുൽ ഹമീദ് പി. · പി.കെ. അബ്ദുറബ്ബ് · വി. അബ്ദുൽറഹ്മാൻ · സി. മമ്മൂട്ടി · ആബിദ് ഹുസൈൻ തങ്ങൾ · കെ.ടി. ജലീൽ · പി. ശ്രീരാമകൃഷ്ണൻ · വി.ടി. ബൽറാം · മുഹമ്മദ്‌ മുഹ്സിൻ പി. · പി.കെ. ശശി · പി. ഉണ്ണി · കെ.വി. വിജയദാസ് · എൻ. ഷംസുദ്ദീൻ · വി.എസ്. അച്യുതാനന്ദൻ · ഷാഫി പറമ്പിൽ · എ.കെ. ബാലൻ · കെ. കൃഷ്ണൻകുട്ടി · കെ. ബാബു (സി.പി.ഐ.എം.) · കെ.ഡി. പ്രസേനൻ · യു.ആർ. പ്രദീപ് · എ.സി. മൊയ്തീൻ · കെ.വി. അബ്ദുൾ ഖാദർ · മുരളി പെരുന്നെല്ലി · അനിൽ അക്കര · കെ. രാജൻ · വി.എസ്. സുനിൽ കുമാർ · ഗീത ഗോപി · ഇ.ടി. ടൈസൺ · കെ.യു. അരുണൻ · സി. രവീന്ദ്രനാഥ് · ബി.ഡി. ദേവസ്സി · വി.ആർ. സുനിൽ കുമാർ · എൽദോസ് പി. കുന്നപ്പിള്ളി · റോജി എം. ജോൺ · അൻവർ സാദത്ത് · വി.കെ. ഇബ്രാഹിംകുഞ്ഞ് · വി.ഡി. സതീശൻ · എസ്. ശർമ്മ · കെ.ജെ. മാക്സി · എം. സ്വരാജ് · ഹൈബി ഈഡൻ · ടി.ജെ. വിനോദ് · പി.ടി. തോമസ് · വി.പി. സജീന്ദ്രൻ · അനൂപ് ജേക്കബ് · എൽദോ എബ്രഹാം · ആന്റണി ജോൺ · എസ്. രാജേന്ദ്രൻ · എം.എം. മണി · പി.ജെ. ജോസഫ് · റോഷി അഗസ്റ്റിൻ · ഇ.എസ്. ബിജിമോൾ · കെ.എം. മാണി · മാണി സി. കാപ്പൻ · മോൻസ് ജോസഫ് · സി.കെ. ആശ · കെ. സുരേഷ് കുറുപ്പ് · തിരുവഞ്ചൂർ രാധാകൃഷ്ണൻ · ഉമ്മൻ ചാണ്ടി · സി.എഫ്. തോമസ് · എൻ. ജയരാജ് · പി.സി. ജോർജ്ജ് · എ.എം. ആരിഫ് · ഷാനിമോൾ ഉസ്മാൻ · പി. തിലോത്തമൻ · ടി.എം. തോമസ് ഐസക്ക് · ജി. സുധാകരൻ · തോമസ് ചാണ്ടി · രമേശ് ചെന്നിത്തല · യു. പ്രതിഭ · ആർ. രാജേഷ് · കെ.കെ. രാമചന്ദ്രൻ നായർ · സജി ചെറിയാൻ · മാത്യു ടി. തോമസ് · രാജു ഏബ്രഹാം · വീണാ ജോർജ്ജ് · അടൂർ പ്രകാശ് · കെ.യു. ജനീഷ് കുമാർ · ചിറ്റയം ഗോപകുമാർ · ആർ. രാമചന്ദ്രൻ · എൻ. വിജയൻ പിള്ള · കോവൂർ കുഞ്ഞുമോൻ · പി. അയിഷ പോറ്റി · കെ.ബി. ഗണേഷ് കുമാർ · കെ. രാജു · മുല്ലക്കര രത്നാകരൻ · ജെ. മെഴ്സിക്കുട്ടി അമ്മ · എം. മുകേഷ് · എം. നൗഷാദ് · ജി.എസ്. ജയലാൽ · വി. ജോയ് · ബി. സത്യൻ · വി. ശശി · സി. ദിവാകരൻ · ഡി.കെ. മുരളി · കടകംപള്ളി സുരേന്ദ്രൻ · കെ. മുരളീധരൻ · വി.കെ. പ്രശാന്ത് · വി.എസ്. ശിവകുമാർ · ഒ. രാജഗോപാൽ · കെ.എസ്. ശബരീനാഥൻ · സി.കെ. ഹരീന്ദ്രൻ · ഐ.ബി. സതീഷ് · എം. വിൻസെന്റ് · കെ. ആൻസലൻ · ജോൺ ഫെർണാണ്ടസ്
മറ്റു നിയമസഭകൾ:-ഒന്നാം കേരളനിയമസഭ ·  രണ്ടാം കേരളനിയമസഭ ·  മൂന്നാം കേരളനിയമസഭ ·  നാലാം കേരളനിയമസഭ ·  അഞ്ചാം കേരളനിയമസഭ ·  ആറാം കേരളനിയമസഭ ·  ഏഴാം കേരളനിയമസഭ ·  എട്ടാം കേരളനിയമസഭ ·  ഒൻപതാം കേരളനിയമസഭ ·  പത്താം കേരളനിയമസഭ ·  പതിനൊന്നാം കേരളനിയമസഭ ·  പന്ത്രണ്ടാം കേരളനിയമസഭ ·  പതിമൂന്നാം കേരളനിയമസഭ · പതിനാലാം കേരളനിയമസഭ · പതിനഞ്ചാം കേരളനിയമസഭ ·
Oommen_Chandy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"https://ml.wikipedia.org/w/index.php?title=ഉമ്മൻ_ചാണ്ടി&oldid=3774328" എന്ന താളിൽനിന്ന് ശേഖരിച്ചത്
CS1 errors: requires URL
Articles with dead external links from സെപ്റ്റംബർ 2022
കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
അഞ്ചാം കേരള നിയമസഭയിലെ മന്ത്രിമാർ
ആറാം കേരള നിയമസഭയിലെ മന്ത്രിമാർ
ഒൻപതാം കേരള നിയമസഭയിലെ മന്ത്രിമാർ
പതിനൊന്നാം കേരള നിയമസഭയിലെ മന്ത്രിമാർ
പതിമൂന്നാം കേരള നിയമസഭയിലെ മന്ത്രിമാർ
കേരളത്തിലെ തൊഴിൽ വകുപ്പ് മന്ത്രിമാർ
ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
All articles with dead external links
Articles with invalid date parameter in template
Pages using infobox officeholder with unknown parameters
Commons category link is on Wikidata
PDF ആയി ഡൗൺലോഡ് ചെയ്യുക
ഈ താൾ അവസാനം തിരുത്തപ്പെട്ടത്: 03:28, 9 സെപ്റ്റംബർ 2022.
വിവരങ്ങൾ ക്രിയേറ്റീവ് കോമൺസ് ആട്രിബ്യൂഷൻ-ഷെയർഎലൈക്ക് അനുമതിപത്ര പ്രകാരം ലഭ്യമാണ്; മേൽ നിബന്ധനകൾ ഉണ്ടായേക്കാം. കൂടുതൽ വിവരങ്ങൾക്ക് ഉപയോഗനിബന്ധനകൾ കാണുക.